Document ID: 32014R0051

KOMISIJAS REGULA (ES) Nr. 51/2014
(2014. gada 20. janvāris),
ar ko groza Eiropas Parlamenta un Padomes Regulas (EK) Nr. 396/2005 II pielikumu attiecībā uz maksimāli pieļaujamajiem dimetomorfa, indoksakarba un piraklostrobīna atlieku līmeņiem konkrētos produktos vai uz tiem
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu,
tā kā:
(1)
Attiecībā uz dimetomorfu, indoksakarbu un piraklostrobīnu maksimāli pieļaujamie atlieku līmeņi (MAL) ir noteikti Regulas (EK) Nr. 396/2005 II pielikumā.
(2)
Ievērojot procedūru saistībā ar atļauju darbīgo vielu dimetomorfu saturošu augu aizsardzības līdzekli izmantot uz garšvielu sēklām (izņemot muskatriekstu) un pļavas ķimeņu augļiem, saskaņā ar Regulas (EK) Nr. 396/2005 6. panta 1. punktu tika iesniegts pieteikums par spēkā esošo MAL grozīšanu.
(3)
Attiecībā uz indoksakarbu šādu pieteikumu iesniedza par tā izmantošanu kressalātiem, barbarejām, brūnajām sinepēm, pārējiem salātiem un salātveidīgajiem, portulakiem, lapu bietēm un pārējiem spinātiem un tiem līdzīgajiem (lapām). Attiecībā uz piraklostrobīnu šādu pieteikumu iesniedza par tā izmantošanu topinambūriem.
(4)
Attiecīgās dalībvalstis izvērtēja minētos pieteikumus saskaņā ar Regulas (EK) Nr. 396/2005 8. pantu un iesniedza Komisijai izvērtējuma ziņojumus.
(5)
Eiropas Pārtikas nekaitīguma iestāde (turpmāk “Iestāde”) novērtēja pieteikumus un izvērtējuma ziņojumus, īpaši pārbaudot apdraudējumu patērētājiem un attiecīgos gadījumos dzīvniekiem, un sniedza argumentētus atzinumus par ierosinātajiem MAL (2). Iestāde šos atzinumus nosūtīja Komisijai un dalībvalstīm un publiskoja tos.
(6)
Attiecībā uz visiem pieteikumiem Iestāde secināja, ka visas prasības saistībā ar datiem ir ievērotas un ka pieteikumu iesniedzēju pieprasītie MAL grozījumi, pamatojoties uz iedarbības novērtējumu uz 27 konkrētām patērētāju grupām Eiropā, patērētāju drošības ziņā ir pieņemami. Iestāde ņēma vērā jaunākos datus par vielu toksikoloģiskajām īpašībām. Ne šo vielu iedarbība, uzņemot tās dzīves laikā ar visiem pārtikas produktiem, kuros varētu būt minētās vielas, ne īslaicīga iedarbība, lielā daudzumā patērējot attiecīgos kultūraugus un produktus, neliecina par risku pārsniegt pieļaujamo dienas devu (ADI) vai akūto standartdevu (ARfD).
(7)
Pamatojoties uz Iestādes argumentētajiem atzinumiem un ņemot vērā ar izskatāmo jautājumu saistītos faktorus, attiecīgie MAL grozījumi atbilst attiecīgajām Regulas (EK) Nr. 396/2005 14. panta 2. punkta prasībām.
(8)
Attiecībā uz dimetomorfu, indoksakarbu un piraklostrobīnu ar Komisijas 2013. gada 12. jūlija Regulu (ES) Nr. 668/2013 (3) tika noteikti MAL vairākām precēm. Minēto regulu piemēro no 2014. gada 2. februāra, tāpēc ir lietderīgi, lai šajā regulā noteiktie MAL arī tiktu piemēroti no minētās dienas.
(9)
Tāpēc attiecīgi būtu jāgroza Regula (EK) Nr. 396/2005.
(10)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 396/2005 II pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2014. gada 2. februāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 20. janvārī

Labels: 1
17
0
3
6